Diari Oficial de la Generalitat Valenciana


Sumari del DOGV 5508, del 09-05-2007 (2007/4882)

RESOLUCIÓ de 16 de març de 2007, de la Direcció General de Treball i Seguretat Laboral, per la qual es disposa el registre i la publicació del Conveni Col¿lectiu de l'empresa Acrismátic, SL (Cod. 8000682).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5508

Data del DOGV
:   09-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4882


Data del document
:   16-03-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * indústria metal·lúrgica
    * conveni col·lectiu
    * empresa privada

Vist el text del Conveni Col·lectiu de l'empresa Acrismátic, SL, subscrit per la Comissió Negociadora el dia 11 de març de 2005, que està integrada per representants de l'empresa, i per part dels treballadors, per membres de la representació unitària, i de conformitat amb el que disposen l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, esta Direcció General de Treball i Seguretat Laboral, conforme a les competències que té transferides segons Reial Decret 4105/82, de 29 de desembre, acorda  
Primer  
Ordenar la inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i dipòsit del text original del conveni.  
Segon  
Disposar la publicació en el Diari Oficial de la Comunitat Valenciana.  
València, 16 de març de 2007. El director general de Treball i Seguretat Laboral: Romà Ceballos Sancho  
ACTA DE NEGOCIACIÓ SOBRE EL CONVENI COL·LECTIU DE TREBALL DE L'EMPRESA ACRISMÁTIC, SL.  
Reunits a València, el dia 11 de març de 2005 d'una part la representació empresarial de l'empresa esmentada, en les persones de Fernando Soler Olmos i Antonio Barajas Mayordomo, com a director general i cap de recursos humans respectivament, assistits per l'assessor laboral, Andrés González Fernández; i d'una altra la representació legal dels treballadors, en les persones de Jacinto Lacarra Oltra, Aurelio Enrique Jimena López, Lourdes Romero Sierra, Salvador García Rubio, José Moreno Ponce, María Cantón Martínez, José Luis Castillo Contelles, María Aguilar Bueno i José Vicente Reyes Chover, a fi de tractar sobre el conveni col·lectiu d'empresa vosta la finalització de la seua vigència el 31 de desembre de 2003.  
Ambdues parts es reconeixen capacitat mútua per a pactar i comprometre, i fent ús de les seues respectives representacions  
MANIFESTEN:  
Per l'empresa:  
Primer: que l'experiència obtinguda durant la vigència del primer conveni i la situació actual de l'empresa permeten concretar la falta de necessitat un conveni d'empresa propi, diferent del corresponent d'àmbit provincial.  
Segon: conseqüentment, és el seu desig poder donar fi a la vigència del conveni actual, de forma definitiva, i substituir el marc de referència que suposa este conveni pel Conveni Provincial del Comerç de Metall, afegint-hi aquells aspectes d'ordre social i assistencial que les parts consideren oportú mantindre.  
Per la representació legal dels treballadors:  
Primer: que no s'oposen a la pretensió empresarial, sempre que els drets col·lectius dels treballadors afectats no es vegen perjudicats, per la qual cosa per mitjà de la negociació corresponent cal aconseguir un marc de referència en els termes que es concreten.  
En virtut d'això, i després de nombroses deliberacions, s'arriba a acord en els termes que a continuació s'expressen.  
RESOLUCIÓ de 16 de març de 2007, de la Direcció General de Treball i Seguretat Laboral, per la qual es disposa el registre i la publicació del Conveni Col·lectiu de l'empresa Acrismátic, SL (Cod. 8000682). [2007/4882]Conselleria d'Economia, Hisenda i OcupacióACORDEN  
Primer: donar per finalitzada la vigència del text del Conveni Col·lectiu de Treball de l'empresa ACRISMÁTIC, SL, tant pel que fa a les seues clàusules obligacionales ?que van perdre la seua vigència el 31 de desembre de 2003?, com a les seues clàusules normatives que perden la seua vigència com a conseqüència del pacte exprés que ara amb este fi se subscriu.  
Segon: determinar que, amb efectes de la data del present document, el marc de referència que regula les relacions laborals de l'empresa esmentada amb els seus treballadors és el Conveni Col·lectiu del Sector de Comerç de Metall propi de l'àmbit geogràfic on s'ubique el centre de treball, més els acords que les parts han considerat mantindre i que expressament es reproduïxen en els documents annexos.  
El que firmen de conformitat els assistents en lloc i data amunt indicats.  
ANNEX I  
TEXT DEL PACTE D'EMPRESA COMPLEMENTARI   
DEL CONVENI COL·LECTIU DE COMERÇ DE METALL   
VIGENT EN L'ÀMBIT GEOGRÀFIC DE REFERÈNCIA  
CAPÍTOL I. ÀMBITS  
Article 1. Objecte  
El present pacte té com a objecte complementar el contingut dels convenis col·lectius del Sector Comerç de Metall d'aplicació segons el seu àmbit geogràfic.  
Article 2. Àmbit personal  
Este pacte és d'aplicació a la totalitat del personal que presta els seus servicis en l'empresa Acrismátic, SL, excepte les persones que tinguen la consideració d'alt càrrec.  
Article 3. Àmbit territorial  
L'àmbit territorial d'este pacte comprén tots els centres de treball que l'empresa mantinga en activitat a València i Castelló, o que puguen en el futur establir-s'hi. Així mateix, queda pendent la incorporació a este conveni del centre de treball de Madrid, la qual ?si es produïx- comportarà la corresponent acta d'adhesió.  
Article 4. Àmbit temporal  
El present pacte inicia la seua vigència en la data de la seua firma, i finalitzarà el dia 31 de desembre de 2005, si bé els seus efectes econòmics es retrotrauran al dia 1 de gener de 2005.  
Qualsevol de les parts podrà efectuar denúncia del present pacte amb una antelació mínima d'un mes al seu venciment.  
No obstant això, este pacte s'aplicarà després de la finalització de la seua vigència fins que siga substituït, per mitjà de la negociació oportuna, per un altre de la mateixa naturalesa.  
CAPÍTOL II. ACCIÓ SOCIAL  
Article 5. Complements per IT  
El personal amb antiguitat en l'empresa superior a 6 mesos que cause per IT baixa derivada de la causa que siga, percebrà a càrrec de l'empresa un complement de la prestació que legalment li corresponga, per un import igual a la diferència existent entre la prestació corresponent i el salari brut mensual ?inclosa l'antiguitat i els complements fixos que haja meritat si ha estat en actiu eixe període?; llevat que siga substituït per un altre treballador contractat amb este fi.  
No obstant això, este complement no s'aplicarà quan el causant haja acreditat en els dotze mesos anteriors un absentisme superior a deu dies laborables, o quan s'haja negat a realitzar les proves i els controls mèdics habituals en l'empresa.  
Quan la causa d'IT estiga derivada d'accident laboral, hospitalització o baixa maternal, el temps de baixa no es computarà a efectes de càlcul de l'índex d'absentisme mencionat en el paràgraf anterior.  
No obstant això, la direcció de l'empresa podrà pagar este complement en aquells casos individualment considerats que estime convenient, sense que la seua no aplicació en altres casos supose tractament diferenciat de caràcter discriminatori.  
Article 6. Matrimonis i parelles de fet  
El personal que contraga matrimoni o consolide una parella de fet per mitjà de la seua inscripció en el registre públic corresponent, percebrà una ajuda de 661,11 euros, sempre que la seua antiguitat en l'empresa siga d'almenys 12 mesos.  
Article 7. Natalitat i adopció  
En cas de naixement d'un fill o adopció, el personal amb un any d'antiguitat en l'empresa, percebrà la quantitat de 390,66 euros.  
Article 8. Bestretes i préstecs  
L'empresa destinarà a un fons de bestretes i préstecs la quantitat de 60.101,21 euros, el qual serà administrat per la direcció i tindrà com a finalitat anticipar fins al termini màxim de dos anys un import màxim de 3.305,57 euros; i, prestar fins a un màxim de 3 anys un import no superior a 6.611,13 euros, a fi d'adquirir la vivenda habitual del peticionari.  
Estos préstecs meritaran l'interés legal de diners.  
Estes ajudes no podran acumular-se per un mateix peticionari i, una vegada amortitzada la concedida, no podrà accedir-se a una altra fins que haja transcorregut un temps superior a 12 mesos.  
En cas de causar baixa en l'empresa per la causa que siga, si hi ha saldo pendent de cancel·lació, este haurà de liquidar-se en la data de la baixa, la qual determinarà la data exigible per a això.  
Article 9. Discapacitats físics o psíquics  
El personal que tinga a càrrec seu algun discapacitat amb grau igual o superior al 33% de minusvalidesa, rebrà mensualment una ajuda de 270,46 euros, i haurà d'acreditar la condició esmentada per mitjà de la certificació corresponent. No obstant això, no es meritarà este dret en el cas que el discapacitat realitze qualsevol activitat per compte propi o d'altri de la qual obtinga rendes que sumades a l'ajuda mencionada superen l'import anual del Salari Mínim Interprofessional multiplicat per 1,5.  
Article 10. Assegurances col·lectives  
L'empresa contractarà una pòlissa del ram de vida i accidents, el capital de la qual ascendirà a 18.000,00 euros per a la contingència de defunció per qualsevol causa i de 18.000,00 euros per a la contingència d'invalidesa permanent absoluta.  
CAPÍTOL IV. ESTRUCTURA SALARIAL  
Article 11. Règim retributiu  
El règim retributiu d'aplicació en l'empresa amb caràcter general serà el previst en el Conveni Col·lectiu del Sector del Comerç del Metall de l'àmbit geogràfic de referència, amb les excepcions establides en el present acord.  
No obstant això, l'empresa podrà establir retribucions complementàries variables en funció de diversos paràmetres, les quals no tindran caràcter de consolidable, si bé es mantindran pel període del seu atorgament.  
Conseqüentment, l'estructura salarial queda establida en la forma següent:  
Salari base (que comprendrà el plus conveni determinat en el conveni de referència ?si és el cas?), segons annex núm. 2.  
Antiguitat consolidada (d'aplicació tant per a aquells treballadors que, després de la desaparició en els convenis provincials de referència del complement d'antiguitat, van consolidar amb anterioritat a l'1 de gener de 2001 i amb caràcter individual la quantitat corresponent; així com per a aquells treballadors els convenis provincials de referència dels quals no hagen acordat la desaparició o congelació del complement d'antiguitat, els quals acreditaran de forma individual la quantitat que tinguen meritada amb anterioritat al present acord).  
Pagues extraordinàries (previstes legalment: juny i Nadal, per un import cada una d'elles de 30 dies de salari base, antiguitat ?si és el cas?, i complement personal absorbible). Estes pagues es meritaran per semestres naturals, de manera que la de juny es merite entre el dia 1 de gener i el 30 de juny de cada any, i la de Nadal es merite entre el dia 1 de juliol i 31 de desembre de cada any. Les dates de pagament seran respectivament els dies 20 de juny i 20 de desembre.  
Incentiu consolidat (quantitat de caràcter salarial meritable exclusivament pels treballadors pertanyents als departaments de recaptació, tècnic i comercial, que ?amb almenys 6 mesos d'antiguitat en l'empresa- perceberen amb anterioritat a la firma del present acord l'incentiu variable previst en el conveni anterior). Este incentiu consolidat, no variable, es pagarà en les províncies de Castelló i València, en un import 320,00 euros mensuals ?sense inclusió en pagues extraordinàries?; i en un import de 226,00 euros mensuals ?sense inclusió en pagues extraordinàries- en la província de Madrid, per al cas que este centre s'adherisca a este pacte.  
Complement personal absorbible (import establit individualment, que excedix dels salaris previstos en este pacte i que merita amb caràcter personal i condició absorbible.  
L'estructura retributiva establida en el present article, suposa una millora de les condicions econòmiques establides en els convenis provincials de referència, i esta es considera en el seu conjunt i en termes anuals; per la qual cosa en el cas que alguna condició ací establida siga inferior a la prevista en el conveni provincial, no es considerarà de forma individual als efectes comparatius entre el conveni esmentat i el present pacte; en especial quant a l'antiguitat consolidada, tant per als centres ubicats en províncies el conveni provincial del qual haja congelat la meritació, com per a aquells altres centres el conveni provincial dels quals no haja congelat esta meritació.  
Article 12. Revisió salarial  
Establida la taula salarial d'aplicació en l'empresa per a l'any 2004, segons es recull en l'annex núm. 2, els seus imports s'actualitzaran per mitjà de l'aplicació de l'1,2% sobre els salaris que van servir de base per a calcular-los, conformant així la taula salarial sobre la qual s'efectuaran els increments d'aplicació per a l'any 2005.  
Per a l'any 2005, s'establixen uns increments igual als previstos en els convenis de referència, que s'aplicaran en els mateixos termes i condicions que allí s'indiquen, si bé estos increments s'efectuaran sobre el salari base i complement personal absorbible.  
CAPÍTOL V. JORNADA LABORAL  
Article 13. Distribució de la jornada laboral  
La distribució de la jornada s'establirà cada any natural, amb caràcter general, i es realitzarà de dilluns a divendres, excepte per a aquells treballadors contractats per a la prestació de servicis en un altre règim de jornada. L'horari per a cada centre de treball i grup professional s'establirà cada any natural per la direcció de l'empresa.  
Durant el període estival es continuarà realitzant la jornada intensiva pels col·lectius que en l'actualitat la gaudisquen; i, els dies 1 de gener, 1 de maig i 25 de desembre es continuaran considerant festius per a tots els grup professionals existents en l'empresa, sense que hi haja guàrdia física.  
CAPÍTOL VI. DISPOSICIONS FINALS  
Article 14. Desplaçaments  
En el cas que siga necessària la prestació de servicis professionals en lloc diferent de la ubicació del centre de treball on el treballador estiga prestant els seus servicis, el personal afectat per esta necessitat podrà ser desplaçat a qualsevol altre centre de l'empresa durant el termini màxim de tres mesos i amb un preavís ?si és possible- de 7 dies d'antelació. Les despeses del desplaçament seran per compte de l'empresa.  
Quan el desplaçament siga superior a tres mesos, serà necessari per a la seua realització un acord entre els treballadors afectats i la direcció de l'empresa.  
Article 15. Prevalença i normativa d'aplicació subsidiària  
El que preveu este pacte preval sobre el que preveu el conveni de referència, el seu contingut retributiu es considera substitutiu íntegrament del previst en el dit conveni, per la qual cosa qualsevol concepte salarial o extrasalarial disposat en el Conveni del Comerç del Metall d'aplicació en l'àmbit geogràfic que pertoque no previst en este pacte, no s'aplicarà en l'àmbit que este establix.  
En este sentit, a títol d'exemple, el menyscapte de diners previst en el Conveni Col·lectiu de Comerç de Metall de València no s'aplicarà, i es considerarà la globalitat més beneficiosa que suposa en matèria retributiva el present pacte.   
Quant al risc de la recaptació de bitllets falsos, serà assumit per l'empresa sense cap menyscapte per al treballador que els haja recaptat.  
En la resta d'allò no previst en este acord, caldrà ajustar-se exclusivament al que disposa el conveni provincial corresponent i la legislació general d'aplicació.  
ANNEX II  
Taula salarial d'aplicació en l'empresa ACRISMÁTIC, SL per als anys 2004 I 2005  
 2004 2005 VALÈNCIA 2005 CASTELLÓ  
CATEGORIA SALARI BASE SALARI BASE SALARI BASE   
 +PLUS CONVENI +PLUS CONVENI +PLUS CONVENI director general 2.304,35 2.387,42 2.406,07   
Cap Dep. Informàtica 2.304,35 2.387,42 2.406,07   
Cap Delegació 2.304,35 2.387,42 2.406,07   
director Dep. Tècnic 2.304,35 2.387,42 2.406,07   
T.G.S. 2.304,35 2.387,42 2.406,07   
director Comercial 2.304,35 2.387,42 2.406,07   
director Financer 2.304,35 2.387,42 2.406,07   
Cap Magatzem 2.304,35 2.387,42 2.406,07   
director RR.HH. 2.304,35 2.387,42 2.406,07   
Adjunt Direcció 2.304,35 2.387,42 2.406,07   
Cap Taller 1.975,16 2.046,36 2.062,35   
Cap Manteniment 1.975,16 2.046,36 2.062,35   
Cap Recaptació 1.975,16 2.046,36 2.062,35   
Cap Administratiu 1.975,16 2.046,36 2.062,35   
Cap Zona 1.645,46 1.704,77 1.718,09   
Tècnic Grau Mitjà 1.645,96 1.705,29 1.718,61   
Coordinador General 1.514,29 1.568,88 1.581,13   
Tècnic Laboratori 1.514,29 1.568,88 1.581,13   
Programador 1.415,53 1.466,56 1.478,01   
Secretària 1.415,53 1.466,56 1.478,01   
Caixer 1.316,77 1.364,24 1.374,89   
Auditor 1.185,10 1.227,82 1.237,41   
Operari Trasllats 1.185,10 1.227,82 1.237,41   
Comptable 1.185,10 1.227,82 1.237,41   
Programador 987,58 1.023,18 1.031,17   
Comercial 987,58 1.023,18 1.031,17   
Oficial Administratiu 855,90 886,75 893,68   
Telefonista 855,90 886,75 893,68   
Recaptador 724,23 750,34 756,20   
Tècnic Manteniment 724,23 750,34 756,20   
Netejadora 724,23 750,34 756,20